Преузето са [www.pravno-informacioni-sistem.rs](http://www.pravno-informacioni-sistem.rs/)

На основу члана 83. Закона о тајности података („Службени гласник РС”, број 104/09) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07 и 65/08),

Влада доноси

**УРЕДБУ**

**о садржини, облику и начину вођења евиденција за приступ тајним подацима**

"Службени гласник РС", број 89 од 29. новембра 2010.

**Уводна одредба**

Члан 1.

Овом уредбом прописује се садржина, облик и начин вођења евиденција за приступ тајним подацима, које воде Канцеларија Савета за националну безбедност и заштиту тајних података, органи надлежни за вршење безбедносних провера и органи јавне власти, као и рок чувања података из тих евиденција.

**Евиденције које води Канцеларија Савета за националну безбедност и заштиту тајних података**

Члан 2.

Канцеларија Савета за националну безбедност и заштиту тајних података (у даљем тексту: Канцеларија Савета) води јединствену централну евиденцију издатих сертификата и дозвола, решења о издавању сертификата и дозвола, решења о одбијању издавања сертификата и дозвола, решења о продужењу важења сертификата и дозвола, решења о ограничењу или престанку важења сертификата и дозвола, потписаних изјава лица којима је издат сертификат, односно дозвола, у складу са законом којим се уређује тајност података.

Члан 3.

Евиденција издатих сертификата, решења о издавању, одбијању издавања, о продужењу важења, о ограничењу или престанку важења сертификата, коју води Канцеларија Савета, за физичка лица која имају приступ тајним подацима степена „ПОВЕРЉИВО”, „СТРОГО ПОВЕРЉИВО” и „ДРЖАВНА ТАЈНА” садржи следеће податке:

1) редни број;

2) име, име једног од родитеља и презиме;

3) јединствени матични број грађана (ЈМБГ);

4) орган јавне власти у коме физичко лице обавља функцију или је запослено, односно обавља послове;

5) степен тајности података;

6) број и датум решења о издавању сертификата;

7) број и датум решења о одбијању издавања сертификата;

8) број сертификата и датум издавања, као и датум престанка важења сертификата;

9) број и датум решења о продужењу важења сертификата;

10) раније обављене безбедносне провере и издати сертификати;

11) број и датум решења којим се ограничава или престаје да важи сертификат;

12) датум нестанка или уништења сертификата, односно пријема писменог обавештења о нестанку или уништењу сертификата;

13) број и датум издатог сертификата за рад са страним тајним подацима и за које потребе је издат сертификат;

14) датум потписане изјаве;

15) напомене.

Члан 4.

Евиденција издатих сертификата, решења о издавању, одбијању издавања, о продужењу важења, о ограничењу или престанку важења сертификата, коју води Канцеларија Савета, за правна лица која имају приступ тајним подацима степена „ПОВЕРЉИВО”, „СТРОГО ПОВЕРЉИВО” и „ДРЖАВНА ТАЈНА” садржи следеће податке:

1) редни број;

2) назив правног лица и седиште;

3) претходни називи правног лица и седишта;

4) матични број;

5) порески идентификациони број (ПИБ);

6) име и презиме заступника правног лица;

7) степен тајности података;

8) број и датум решења о издавању сертификата;

9) број и датум решења о одбијању издавања сертификата;

10) број сертификата и датум издавања, као и датум престанка важења сертификата;

11) број решења о продужењу важења сертификата;

12) поседовање капацитета за чување тајних података до степена тајности;

13) раније обављене безбедносне провере и издати сертификати;

14) број и датум решења којим се ограничава или престаје да важи сертификат;

15) датум нестанка или уништења сертификата, односно пријема писменог обавештења о нестанку или уништењу сертификата;

16) број и датум издатог сертификата за рад са страним тајним подацима и за које потребе је издат сертификат;

17) датум потписане изјаве заступника правног лица коме је издат сертификат;

18) напомене.

Члан 5.

Евиденција издатих дозвола, решења о издавању, одбијању издавања, о продужењу важења, о ограничењу или престанку важења дозвола, коју води Канцеларија Савета, за страна физичка лица која имају приступ тајним подацима степена „ПОВЕРЉИВО”, „СТРОГО ПОВЕРЉИВО” и „ДРЖАВНА ТАЈНА” садржи следеће податке:

1) редни број;

2) име, име једног од родитеља и презиме;

3) број путне исправе (пасоша);

4) број сигурносног сертификата издатог од стране државе чији је држављанин, односно у којој има седиште или од стране међународне организације чији је члан;

5) орган јавне власти у коме страно лице обавља послове;

6) степен тајности података;

7) број и датум решења о издавању дозволе;

9) број и датум решења о одбијању издавања дозволе;

10) број дозволе и датум издавања, као и датум престанка важења дозволе;

11) број и датум решења о продужењу важења дозволе;

12) број и датум раније издате дозволе и за које потребе је издата дозвола;

13) број и датум решења којим се ограничава или престаје да важи дозвола;

14) датум нестанка или уништења дозволе, односно пријема писменог обавештења о нестанку или уништењу дозвола;

15) датум потписане изјаве страног лица коме је издата дозвола;

16) напомене.

Члан 6.

Евиденција издатих дозвола, решења о издавању, одбијању издавања, о продужењу важења, о ограничењу или престанку важења дозвола, коју води Канцеларија Савета, за страна правна лица која имају приступ тајним подацима степена „ПОВЕРЉИВО”, „СТРОГО ПОВЕРЉИВО” и „ДРЖАВНА ТАЈНА” садржи следеће податке:

1) редни број;

2) назив правног лица и седиште, односно седиште представништва у Републици Србији;

3) страна држава из које потиче правно лице;

4) претходни називи правног лица и седишта;

5) матични број;

6) порески идентификациони број (ПИБ);

7) име и презиме заступника правног лица у страној држави;

8) име и презиме заступника правног лица у Републици Србији;

9) степен тајности података;

10) број и датум издатог сигурносног сертификата и од које државе, односно међународне организације је издат сертификат;

11) број и датум решења о издавању дозволе;

12) број и датум решења о одбијању издавања дозволе;

13) број дозволе и датум издавања, као и датум престанка важења дозволе;

14) број и датум решења о продужењу важења дозволе;

15) поседовање капацитета за чување тајних података до степена тајности;

16) раније издате дозволе и за које потребе су издате;

17) број и датум решења којим се ограничава или престаје да важи дозвола;

18) датум нестанка или уништења дозволе, односно пријема писменог обавештења о нестанку или уништењу дозвола;

19) датум потписане изјаве заступника правног лица коме је издата дозвола;

20) напомене.

**Евиденције безбедносних провера**

Члан 7.

Органи надлежни за вршење безбедносних провера (Безбедносно-информативна агенција, министарство надлежно за унутрашње послове и Војнобезбедносна агенција) воде евиденције безбедносних провера за физичка и правна лица, у складу са законом којим се уређује тајност података.

Евиденција безбедносних провера за физичка лица садржи следеће податке:

1) редни број;

2) име, име једног од родитеља и презиме;

3) јединствени матични број грађана (ЈМБГ);

4) орган јавне власти у коме физичко лице обавља функцију или је запослено, односно обавља послове;

5) степен тајности података;

6) број и датум захтева органа јавне власти за покретање провере;

7) број и датум дописа Канцеларије Савета у вези са прослеђењем захтева за безбедносну проверу;

8) број и датум извештаја са препоруком упућеног Канцеларији Савета;

9) напомене.

Евиденција безбедносних провера за правна лица садржи следеће податке:

1) редни број;

2) назив правног лица и седиште;

3) претходни називи правног лица и седишта;

4) матични број;

5) порески идентификациони број (ПИБ);

6) име и презиме заступника правног лица;

7) степен тајности података;

8) број и датум захтева органа јавне власти за покретање провере;

9) број и датум дописа Канцеларије Савета у вези са прослеђењем захтева за безбедносну проверу;

10) број и датум извештаја са препоруком упућеног Канцеларији Савета;

11) напомене.

**Евиденције органа јавне власти**

Члан 8.

Органи јавне власти воде евиденције решења о сертификатима степена тајности „ПОВЕРЉИВО”, „СТРОГО ПОВЕРЉИВО” и „ДРЖАВНА ТАЈНА”, за лица која у органу јавне власти обављају функцију или су запослена, односно за лица која обављају послове, у складу са законом којим се уређује тајност података.

Евиденција решења о сертификату за лица која у органу јавне власти обављају функцију или су запослена, односно лица која обављају послове за приступ тајним подацима степена тајности „ПОВЕРЉИВО”, „СТРОГО ПОВЕРЉИВО” и „ДРЖАВНА ТАЈНА”, садржи следеће податке:

1) редни број;

2) име, име једног од родитеља и презиме;

3) јединствени матични број грађана (ЈМБГ);

4) степен тајности;

5) број и датум захтева поднетог Канцеларији Савета;

6) број и датум решења Канцеларије Савета о издавању, одбијању издавања, о продужењу важења, о ограничењу или престанку важења;

7) орган јавне власти у коме физичко лице обавља функцију или је запослено, односно обавља послове;

8) број и датум издавања сертификата;

9) напомене.

Евиденција изјава за приступ тајним подацима „ИНТЕРНО” за лица која у органу јавне власти обављају функцију или су запослена, односно лица која обављају послове, садржи следеће податке:

1) редни број изјаве;

2) име, име једног од родитеља и презиме;

3) јединствени матични број грађана (ЈМБГ);

4) број личне карте;

5) орган јавне власти у коме физичко лице обавља функцију или је запослено, односно обавља послове;

6) седиште органа јавне власти

7) број предмета;

8) датум потписане изјаве;

9) напомене.

**Облик и начин вођења евиденција**

Члан 9.

Евиденције из чл. 3, 4, 5, 6, 7. и 8. ове уредбе воде се у писменој и електронској форми, у складу са прописима којима се уређује канцеларијско пословање.

Евиденције из става 1. овог члана воде се у облику табела у које се уписују подаци из евиденција које су прописане овом уредбом.

**Рок чувања података**

Члан 10.

Подаци који су садржани у евиденцијама из чл. 3, 4, 5, 6, 7. и 8. ове уредбе чувају се трајно.

**Ступање на снагу**

Члан 11.

Ова уредба ступа на снагу осмог дана од дана објављивања у „Службеном гласнику Републике Србије”.

05 број 110-8579/2010

У Београду, 18. новембра 2010. године

**Влада**

Први потпредседник Владе –

заменик председника Владе,

**Ивица Дачић,** с.р.